5. ΒΑΣΙΛΙΚΟΝ ΔΙΑΤΑΓΜΑ της 29 Δεκ. 1938/5 Ιαν. 1939 Περί του τρόπου ασκήσεως των αστυνομικών καθηκόντων και δικαιωμάτων των τεχνικών υπαλλήλων του Υπουργείου Σιδ/μων και Αυτοκινήτων. Έχοντες υπ' όψει 1)το άρθρ. 6 του νόμ. ΑΡΚΒ΄ της 12 Απρ. 1883, 2)τα άρθρ. 9 και 11-17 του νόμ. ΑΡΟΒ΄ της 5 Απρ. 1884, 3)το άρθρ. 2 του Β.Δ. της 9 Απρ. 1994 «περί ασφαλείας και αστυνομίας των Σιδ/μων», 4)τα άρθρ. 51, 52, 53 και 55 του Β.Δ. της 30 Νοεμ. 1911 «περί ασφαλείας και εκμεταλλεύσεως των Σιδ/μων», 5)τα άρθρα. 43 και 44 του από 19 Ιαν./28 Φεβρ. 1928 Π.Δ/τος «περί κωδικοποιήσεως των περί οργανισμού διατάξεων της Δ/σεως Σιδ/μων του Υπουργείου Συγκοινωνίας» και 6)τα άρθρ. 124 και 127 του Κανονισμού εν ισχύϊ δια την Εταιρείαν Ελληνικών Ηλ/κών Σιδ/μων και την Ηλεκτρικήν Εταιρείαν Μεταφορών, προτάσει του Ημετέρου Υπουργού των Σιδ/μων και Αυτ/των μετά σύμφωνον γνώμην του Συμβουλίου των Σιδ/μων, ως και την σύμφωνον γνώμην του Συμβουλίου της Επικρατείας διατυπωθείσαν εν τη υπ’ αριθ. 746/1938 πράξει αυτού, απεφασίσαμεν και διατάσσομεν: Άρθρ.1.-Η επί των Σιδ/μων και των Τροχ/μων Αστυνομία ανατίθεται και εις τεχνικούς υπαλλήλους του Υπουργείου Σιδ/μων και Αυτ/των από του βαθμού του Εργοδηγού και άνω, τους εφοδιασμένους παρά του Υπουργού των Σιδ/μων και Αυτ/των δι’ ειδικών αδειών ελευθέρας κυκλοφορίας και ελέγχου. Άρθρ.2.-Οι ως άνω τεχνικοί υπάλληλοι ασκούσιν αυτοδικαίως άπαντα τα αστυνομικά αυτών καθήκοντα, δι’ εκθέσεών των δε βεβαιούσι τας παραβάσεις των Νόμ. ΑΡΚΒ΄, ΑΡΟΒ΄, ως και των Νόμων και των Β. και Π.Δ/των και των κανονισμών των κεκυρωμένων δια πράξεως του Υπουργού των Σιδ/μων και Αυτ/των, αφορώντων δε εις την αστυνομίαν την ασφάλειαν και την εν γένει διοίκησιν, κατασκευήν, συντήρησιν και χρήσιν των Σιδ/μων και των Τροχιοδρόμων. Αι εκθέσεις αύται διαβιβάζονται υπό των τεχνικών τούτων υπαλλήλων απ’ ευθείας εις τον αρμόδιον Εισαγγελέα και έχουσι την κατά το άρθρ. 134 της ποινικής δικονομίας αποδεικτικήν ισχύν, αποτελούσι δε πλήρη απόδειξιν περί της διαπραχθείσης κολασίμου πράξεως μέχρις εναντίας αποδείξεως. Αντίγραφον της τοιαύτης εκθέσεως υποβάλλεται ταυτοχρόνως και ιεραρχικώς προς το Υπουργείον Σιδ/μων και Αυτοκινήτων. Σελ. 85 Αστυνομία και ασφάλεια σιδηροδρόμων 21.Β.α.4-5 Άρθρ.3.-Η δικαιοδοσία των ανωτέρω τεχνικών υπαλλήλων εκτείνεται επί πάσης της γραμμής και των εξαρτημάτων αυτής και εν γένει επί πασών των εγκαταστάσεων και του τροχαίου υλικού των Σιδηροδρόμων και των Τροχιοδρόμων, όπου η παρουσία αυτών είναι αναγκαία όπως εξασφαλισθή η τήρησις και εκτέλεσις των αστυνομικών διατάξεων, αίτινες αφορώσιν εις τους Σιδηροδρόμους και τους Τροχιοδρόμους. Άρθρ.4.-Τα όργανα της Αστυνομίας Πόλεων και της Χωροφυλακής, ως και οι εκτελούντες αστυνομικά καθήκοντα υπάλληλοι των Σιδηροδρόμων και των Τροχιοδρόμων υποχρεούνται επί τη αιτήσει και επιδείξει της ειδικής αδείας ελευθέρας κυκλοφορίας και ελέγχου ή του διακριτικού σήματος να παρέχωσιν εις τους τεχνικούς υπαλλήλους του Υπουργείου Σιδηροδρόμων και Αυτοκινήτων πάσαν αρωγήν, οίτινες επίσης υποχρεούνται εντός των ορίων της ανατεθείσης υπηρεσίας να παρέχωσιν αρωγήν εις τα όργανα της Αστυνομίας Πόλεων και της Χωροφυλακής ως και εις τους εκτελούντας αστυνομικά καθήκοντα υπαλλήλους των Σιδηροδρόμων και των Τροχιοδρόμων εν τη ενασκήσει των καθηκόντων. Άρθρ.5.-Οι αυτοί ως άνω τεχνικοί υπάλληλοι δικαιούνται να συλλαμβάνωσιν εντός των ορίων της εξουσίας αυτών και καθ’ ας περιπτώσεις, επιτρέπουσι τούτο οι Νόμοι του Κράτους, πάντα αυτουργόν κολασίμου πράξεως κατά της ασφαλείας των Σιδηροδρόμων και των Τροχιοδρόμων, ή παραβάτην των Νόμων των Β. και Π.Δ/των ή των κανονισμών των κεκυρωμένων υπό του Υπουργού των Σιδηροδρόμων και Αυτοκινήτων, αφορώντων δε εις την αστυνομίαν την ασφάλειαν και την εν γένει διοίκησιν, κατασκευήν, συντήρησιν και χρήσιν των Σιδηροδρόμων και των Τροχιοδρόμων. Τον ούτω συλληφθέντα οφείλουσι να παραδώσωσιν εις την πλησιεστέραν αστυνομικήν αρχήν, συντασσομένης προς τούτο εκθέσεως. Άρθρ.6.-Οι τεχνικοί υπάλληλοι περί ων το παρόν Β.Δ/μα δύνανται κατά την εκτέλεσιν της υπηρεσίας των να φέρωσιν εκτός της ειδικής αδείας ελευθέρας κυκλοφορίας και ελέγχου εφ’ ης επιτίθεται ειδική σφραγίς με τας λέξεις «Αστυνομική υπηρεσία» και διακριτικόν σήμα σχήματος κύκλου διαμέτρου 36 χιλιοστών του μέτρου φέρον περί το κέντρον τον Βασιλικόν θυρεόν κυκλοτερώς δε τας λέξεις «Αστυνομία Σιδηροδρόμων και Τροχιοδρόμων». Άρθρ.7.-Η ισχύς του παρόντος Β.Δ/τος άρχεται από της δημοσιεύσεως αυτού εν τη Εφημερίδι της Κυβερνήσεως. Εις τον αυτόν επί των Σιδηροδρόμων και Αυτοκινήτων Υπουργόν ανατίθεμεν την δημοσίευσιν και εκτέλεσιν του παρόντος Β.Δ/τος. Σελ. 86 